**PRESSEMEDDELELSE:  
Marie Dortheas skjulte skæbne**

Hvad sker der i en 7-8 år gammel piges liv, når både hendes mor og far sporløst forsvinder ud af hendes liv? Og hvad sker der, hvis familiefortællingen om forældrenes skæbner i generationer viser sig at være noget anderledes end virkeligheden?

Det er blot nogle af de spørgsmål, som slægtsforsker og foredragsholder Hans Wendelboe Bøcher \_\_\_\_\_dag den \_\_\_\_\_\_\_\_\_ sammenstykker svarene på i det meget personlige og medrivende foredrag om sin oldemor, Marie Dorthea Skov, når han holder foredrag i \_\_\_\_\_\_\_\_\_\_\_\_\_\_\_\_\_.

- Jeg er vokset op med min fars gribende fortælling om hans mormor, min oldemor, som hverken han eller hans mor nogensinde nåede at kende. Faktisk har familiefortællingen indtil for nylig heddet, at hun godt beruset en kold oktoberdag døde i en snedrive i Bogense, mens hun var på udgang fra fattiggården i Svendborg.

Det er en voldsom skæbne, som Hans Wendelboe Bøcher i efteråret 2019 satte sig for at efterprøve: - Min oldemor forsvandt ud af familiens liv i 1908, da hendes datter, min farmor, var blot 7-8 år gammel. Men min farmor mistede ikke kun sin mor; også hendes far forsvandt og dukkede aldrig op. Mange år senere skrev min farmor i et brev til sin fætter: "Mine forældres grave, om de overhovedet har nogle, ved jeg ikke hvor er". Og det nagede hende livet igennem, fortæller Hans Wendelboe Bøcher, der har måttet grave dybt i både Rigsarkivet og Danmarks Forsorgsmuseums gemmer for at sammenstykke, hvad der i virkeligheden skete.

- Tabet af forældrene plagede min farmor livet igennem, og fik hende til at overveje ikke selv at få børn; For sæt nu, der hvilede en forbandelse over hende, som hun kunne komme til at give videre. Det var derfor en stor udfrielse, da jeg på 100 års afstand kunne ringe til min far og fortælle, at den kranke skæbne, han er vokset med, slet ikke er helt sand.

Det personlige foredrag består af lige dele personalhistorie, levende slægtsforskning og rørende udbedring af generationers forkert forstået familiekrønike.  
  
**Hent pressebilleder**[**http://hanswendelboe.dk/m/vis.php?side=../2019/solo/sider/2020-foredrag-oldemor-presse.php**](http://hanswendelboe.dk/m/vis.php?side=../2019/solo/sider/2020-foredrag-oldemor-presse.php)